दशहरा के दशमी के दिन शाम को फ़ोन आया, धनजीव नही रहा, सुनकर दिमाग में विस्फ़ोट सा हुआ, लगा अब कुछ सुनाई नही दे रहा, आँखों के आगे अँधेरा छा गया, कब ? कैसे ? ऐसा कैसे हो सकता है ? अपने साथियों को बताया, सब का यही हाल, जेपी जी को फ़ोन आया, मेरे गले से आवाज़ नही निकल रही था, आखों से आशु बह रहे थे, जैसे तैसे उन्हें कुछ बतलाया, वे भी झेल नही पाए, फ़ोन कट गया, बाद में साथियों से मालूम हुआ, वो भी रोते रहे। ‘हिमालिनी’ से सच्चिदानंद मिश्रा जी का फ़ोन आया, उनका भी यही हाल, फिर मुन्नाजी, ललितजी, पुष्पाजी, जयमोद जी, संतोष पटेलजी अनगिनत फ़ोन आए, सब का यही हाल। बिनेश पटेल तो मूर्छित होकर अस्पताल पहुच गए।